钦定古今图书集成/明伦汇编/宫闱典/第074卷 > 《代贺太子生表》陈束
## 钦定古今图书集成/明伦汇编/宫闱典/第074卷 > 《代贺太子生表》陈束

伏以前星昭采，诞膺朱芾之祥；幼海澄澜，载叶青宫
之庆。鸿图启佑，鹤禁扬徽。臣诚懽诚忭，顿首顿首。臣
闻元良出震，万邦为之作贞；贰体承乾，百世所以弥
懋。故封人之祝圣，三曰“多男”；周士之愿君，再言锡嗣。
恭惟皇帝陛下纂图则天，凝命合和。礼乐建百年之
期，仁圣接千载之统。克禋克祀，尽制尽伦。精蠲竭于
“四郊，孝飨隆乎九庙。是以神开熊梦，吉兆燕禖，月轨
青维，适应祈年之候；虹流华渚，骏发长世之灵。兰殿
惟新，桂宫攸启。仙源毓秀，龙标早叶于瑶山；璿极降芬，凤向乍回于伊水。珪璋在耀，七鬯有辉，于以仰副
宗祊，用是永安民社，华裔企踵，人祇宅心，凡在具区，
罔不欢畅。臣躬逢宝庆，喜迎龟䇲之”长。心舞瑶墀，莫
比凤仪之列。自中忻忭，有百恒情。